Í morgun voru tveir menn handteknir þar sem þeir höfðu brotist inn í verslunina Samkaup Strax á Akranesi . Þegar lögregla kom að voru þeir komnir út úr versluninni með talsvert af varningi . Annar sá að leikurinn var tapaður og var handtekinn án vandræða en lögreglumaður varð að hlaupa hinn uppi þegar hann reyndi að komast undan . Voru þeir báðir færðir til fangageymslu lögreglunnar á Akranesi og yfirheyrðir síðar í dag .